钦定古今图书集成/明伦汇编/氏族典/第343卷 > 刘振之
## 钦定古今图书集成/明伦汇编/氏族典/第343卷 > 刘振之

按《明外史刘振之传》：“振之，字而强，慈谿人。性刚方，敦
学行，以名教自持。崇祯三年举于乡，署东阳教谕，迁
鄢陵知县。十四年，李自成陷许州，杀知州王应翼。有
奸人素通贼，倡言城小宜速降。振之怒，叱退之，集吏
民共守。无何，贼大至，城陷。贼索印不予，缚置雪中三
日夜，骂不绝口，乱刀交下，乃死。”